Þeir sem setja jólaskrautið snemma upp eru hamingjusamari en aðrir Forsíða » Nýtt » Þeir sem setja jólaskrautið snemma upp eru hamingjusamari en aðrir Hvenær er rétti tíminn til að skreyta fyrir jólin ? Þetta er afar umdeild spurning og sitt sýnist hverjum – og margir hreinlega ranghvolfa augunum yfir jólaskreytingum . Svo segja rannsóknir En þótt margir pirri sig á jólaskreytingum mörgum vikum fyrir jól þá hefur það víst samt sína kosti … alla vega fyrir þá sem eru tímanlega í því að draga jólaskrautið upp . Rannsóknir sýna fram á að þeir sem fara snemma í það að skreyta hjá sér séu hamingjusamari og í betri tengslum við barnið innra með sér . Og að þeir sem nöldra og tuða yfir jólaskrauti , og það þótt aðeins vika sé til jóla , séu ekki eins hamingjusamir og þeir sem verða ofurspenntir fyrir jólunum snemma . Ástæðu þess að fólk vill skreyta snemma og komast í jólagírinn má oft rekja til ákveðinnar nostalgíu . Fólk vill upplifa þessa töfra sem það minnist frá æskujólum og einnig minna jólin okkur á látna ástvini og því getur þetta líka verið ljúfsár tími . Í hröðum heimi þar sem stress og kvíði eru ríkjandi þættir finnst fólki það notaleg tilhugsun að hugsa um jólin og jólaskrautið – hátíð sem einkennist af kærleika og gleði . Og svo vekja jólin oftast upp sterkar minningar frá áhyggjulausri æskunni . Jólin eru leiðin að þessum töfrandi og spennandi tíma æskunnar – svo það að setja jólaskrautið upp snemma framlengir spenninginn og gleðina . Þetta hefur taugafræðilegar afleiðingar í för með sér sem leiða til hamingju og gleði hjá fólki . Það að skreyta og hugsa um jólin brýtur upp hversdaginn og fólk upplifir vellíðunartilfinningu og ekki er ólíklegt að heilinn finni fyrir hækkun á dópamíni . Jólahátíðin vekur vissulega upp nostalgíuna hjá fólki og hún auðveldar fólki að tengjast fortíðinni og skilja sjálfsmynd sína . Svo fyrir marga þá sem vilja skreyta snemma er þetta leiðin til að tengjast æskunni aftur . Gott fyrir andlega heilsu Niðurstaðan , samkvæmt rannsóknum , er sú að það að skreyta fyrir jólin er GOTT fyrir andlegu heilsuna . Svo er eftir einhverju að bíða ? Skellum upp nokkrum jólaljósum og fallegu skrauti og látum okkur líða vel !